RĪGAS PIRMSSKOLAS IZGLĪTĪBAS IESTĀDE „ZVANIŅŠ”

 Imantas 18.līnija 5A, Rīgā, LV-1029, tālrunis 67848502,67848503,67848504, e-pasts rpiizvanins@riga.lv

RĪKOJUMS

Rīgā

|  |  |
| --- | --- |
| 27.08.2021. | Nr. PIZV-21-17-rs |

Par Rīgas pirmsskolas izglītības iestādes “Zvaniņš” (turpmāk – Iestāde)

darbības organizēšanu Covid-19 infekcijas ierobežošanai

2021./2022. mācību gadā

 Pamatojoties uz Ministru kabineta 2020.gada 9. jūnija noteikumos Nr.360 "Epidemioloģiskās drošības pasākumi Covid-19 infekcijas izplatības ierobežošanai" noteiktos informēšanas, distances ievērošanas, higiēnas un personas veselības stāvokļa uzraudzības pamatprincipus, kā arī testēšanas organizēšanu, lai nodrošinātu izglītības iestāžu, kas īsteno pirmsskolas izglītības programmas un kurās mācību process tiek nodrošināts klātienē un 25.08.2021. Rīgas domes Izglītības, kultūras un sporta departamenta rīkojumu Nr.DIKS-21-711-rs, kā arī , 26.08.2021. Iestādes Iekšējo noteikumu Nr. PIZV-21-1-nts izpildi, lai nodrošinātu drošu izglītības procesu Iestādē:

1. **Pirmsskolas iestādes telpās ievērot Veselības ministrijas aktualizētos bērnu un darbinieku personīgās higiēnas un profilakses pasākumus:**
	1. Bieži un rūpīgi mazgāt rokas ar ūdeni un ziepēm, īpaši pirms ēšanas, pēc tualetes apmeklējuma, pēc pastaigas un rotaļām ārā. Roku nosusināšanai lietot vienreiz lietojamos dvieļus vai stingri kontrolēt, lai bērni lietotu dvieļus atbilstoši individuālajam marķējumam.
	2. Roku mazgāšanu veikt vismaz 20 sekundes.
	3. Darbinieku un bērnu vecāku roku dezinfekcijai pieejamā vietā izvietot 70% spirtu saturošus roku dezinfekcijas līdzekļus;
	4. Bērni Iestādē uzturas maiņas apavos. Darbinieki Iestādē izmanto maiņas apģērbu un maiņas apavus.
	5. Lai nodrošinātu kārtību bērnu skapīšos, diendusas laikā skolotāja palīgs pārbauda izglītojamā apģērbu - visu, ko nepieciešams mazgāt, saliek maisiņā, lai varētu nodot vakarā vecākiem (piemērotus maisiņus nodrošina vecāki, ar domu, ka bērnam tos būs ērti nest).
	6. Pēc vecāku lūguma, piektdienā tādā pašā kārtībā tiek nodots vissapģērbs (arī pidžama) uz mājām.
2. **Distancēšanās pasākumi pirmsskolas izglītības iestādē:**
	1. Iestādes darbiniekiem un apmeklētājiem redzamās vietās izvietot skaidri salasāmu norādi ievērot 2 m distanci no pārējām personām.
	2. Bērnu dienas režīmu organizēt tā, lai dotu priekšroku pasākumiem, kur iespējams distancēties un pasākumiem ārpus telpām.
	3. Gultas Iestādē izvieto pēc iespējas tālāk vienu no otras. Bērnu guldināšanā ievēro principu – „galva pret kājām”.
	4. Nodrošināt, ka visi pasākumi notiek katrai Iestādes bērnu grupai atsevišķi.
	5. Nav pieļaujama citu, ar Iestādi nesaistītu personu klātbūtne Iestādes telpās.
	6. **Organizēt bērnu pieņemšanu un nodošanu vecākiem pie Iestādes ieejas vai teritorijā, lai mazinātu pulcēšanās iespējas un ievērotu 2 m distanci:**
* 5.,6.,7. grupu bērnu pieņemšana un nodošana notiek pie iestādes ieejas/izejas durvīm Nr.2 vai teritorijā.
* 8., 9. grupu bērnu pieņemšana un nodošana notiek pie iestādes ieejas/izejas durvīm Nr.3 vai teritorijā.
* 10.,11. grupu bērnu pieņemšana un nodošana notiek pie iestādes ieejas/izejas durvīm Nr.1 vai teritorijā.
* Bērna vecāki nodod un paņem savu bērnu, ar zvana pogu izsaucot dežuranti.
* 1. stāva grupu bērnu pieņemšana un nodošana notiek grupas priekštelpā vai teritorijā.
* Iestādē jaunuzņemto 2-3 g. bērnu pieņemšana un nodošana adaptācijas laikā notiek grupas garderobē, ievērojot un plānojot bērnu plūsmu šajās vietās, lai novērstu drūzmēšanos.
* Pēc izglītojamā izņemšanas, vecākiem ir jāatstāj iestādes teritorija, kā arī nav pieļaujama uzturēšanās bērnu laukumiņos un rotaļu konstrukciju lietošana.
* Bērnu pieņemšanu un nodošanu pie iestādes ieejas/izejas durvīm nodrošina pirmsskolas grupu skolotājas sadarbībā ar grupas skolotāja palīgu, kuru apģērbam piestiprināta zīmīte ar viņa vārdu (vecāks zina, kas pavada viņa bērnu uz grupu);
* Ja vecākam jānodod kāda svarīga papildus informācija skolotājam, tā tiek nodota rakstiski kopā ar bērnu.
1. **Vecāku sapulces organizēšana pirmsskolas izglītības iestādē:**
	1. Pirms ienākšanas pirmsskolas iestādes telpā vecāks:
* Nodrošina sev mutes un deguna aizsegu, ja uzskata par nepieciešamu;
* Uzvelk līdzi paņemtās bahilas, vai maiņas apavus;
* Dezinficē rokas;
* Iestādes grupas telpā vecākus sēdina 2 m attālumā vienu no otra. Ja labi laika apstākļi, tad sapulci var organizēt arī ārā, nojumē;
* Rakstāmpiederumus katrs vecāks pats ņem līdzi.
	1. Vecāki nevar apmeklēt pirmsskolu, ja pēdējo 14 dienu periodā ir bijuši Covid – 19 skartajās zonās vai ir bijuši kontaktā ar Covid-19 saslimušajiem vai kontaktpersonām.
	2. Vecākiem ir jāievēro 2 m distance.
	3. Pēc sapulces veic telpu vēdināšanu, uzkopšanu un saskarsmes virsmu

dezinfekciju, ja sapulce notiek telpā.

1. **Par interešu izglītības programmu īstenošanu Iestādē**:
	1. Interešu izglītības nodarbības var īstenot vienas pirmsskolas izglītības grupas ietvaros, kas jau ikdienā mācību procesā izglītības iestādē darbojas kā vienots kopums, nepārkāpjot pirmsskolas izglītības grupu vai klašu nekrustošanās nosacījumu.
	2. Ievērojot 09.07.2020. MK Noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" prasības, Interešu izglītības nodarbības var īstenot ārpus vienas grupas, katram izglītojamam nodrošinot ne mazāk kā 3m2 no pieejamās platības.
	3. Vedināšana notiek 1 reizi stundā – 15 min.
2. **Ja bērnam, atrodoties Iestādē, parādās akūtas elpceļu infekcijas slimības pazīmes (drudzis, klepus, elpas trūkums), pirmsskolas iestādē:**
	1. izolē bērnu atsevišķā telpā, kurā nodrošina tā paša pieaugušā, kas kontaktējās ar bērnu pirms tam, klātbūtni;
	2. sazinās ar bērna vecākiem, kas nekavējoties ierodas pēc bērna. Vecāki telefoniski kontaktējas ar savu ģimenes ārstu;
	3. bērns tiks ārstēts atbilstoši veselības stāvoklim un atgriezīsies Iestādē saskaņā ar ārstējošā ārsta norādījumiem.

 **6. Informācijas saņemšanas un nodošanas bērnu vecākiem veidi:**

* Zvanīt pa tālruni 67848502, 67848503
* Rakstīt uz iestādes e-pastu: rpiizvanins@riga.lv
* Sazināties ar skolotājām, izmantojot grupas Whats-App
* Saņemt aktuālo informāciju iestādes mājas lapā: [www.zvanins.riga.lv](http://www.zvanins.riga.lv)
1. **Drošības pasākumi iestādes darbiniekiem:**
	1. Iestādes darbinieki darba vietā iekštelpās lieto mutes un deguna aizsargsegas, izņēmot darbiniekus, kuriem ir vakcinācijas vai pārslimošanas sertifikāts.
	2. Ja darbiniekam, veicot darba pienākumus, parādās akūtas elpceļu infekcijas slimības pazīmes (drudzis, klepus, elpas trūkums), darbinieka pienākums ir pārtraukt darba pienākumu veikšanu un doties mājās, kā arī telefoniski sazināties ar ģimenes ārstu, lai vienotos par turpmāko ārstēšanas režīmu.
	3. Darbinieks, kuram tiek identificētas akūtas elpceļu infekcijas slimības pazīmes (drudzis, klepus, elpas trūkums), pārtrauc darba pienākumu veikšanu, un Iestādes atbildīgā persona piesaka izmeklējumu uz Covid-19, sazinoties ar Neatliekamās medicīniskās palīdzības dienestu (nosūtot e-pastu uz adresi covid.iestades@nmpd.gov.lv vai zvanot uz tālruni 67337095 (tālruņa darba laiks ir katru dienu no pirmdienas līdz svētdienai no plkst. 8:00 līdz 18:00)), un informējot par darba vietu un adresi, par izmeklējamo personu skaitu un atbildīgās personas kontakttālruni.
	4. Darbinieks var atgriezties darbā tikai ar ārsta norādījumu (kad ārsts ir noslēdzis darbnespējas lapu).
	5. Ja akūtas elpceļu infekcijas pazīmes konstatētas diviem vai vairāk bērniem un ir radušās aizdomas par grupveida saslimšanu, Iestāde rīkojas atbilstoši Iestādes infekcijas slimību ierobežošanas kārtībai, izolē bērnus, nodrošinot pieaugušā klātbūtni, sazinās ar bērnu vecākiem un nodrošina informācijas sniegšanu telefoniski Slimību profilakses un kontroles centra (turpmāk tekstā - SPKC) attiecīgās reģionālās nodaļas epidemiologam.
2. **Telpu un aprīkojuma uzkopšanas pasākumi**
	1. Biežāk lietotās virsmas un priekšmetus dezinficēt, izmantojot 70% spirtu saturošus dezinfekcijas līdzekļus, piemēram, skārienjutīgās ierīces, galda virsmas, durvju rokturus, krēsla atbalsta virsmas, ūdens krānus.
	2. Iestāde rūpīgi izvērtē koplietošanas priekšmetus un rotaļlietas grupas telpās, un izņem no aprites to, ko nevar regulāri katru dienu pienācīgi mazgāt un dezinficēt (pārsvarā attiecas uz tādām lietām, kuras bērni liek mutē vai citādi piesārņo ar elpceļu izdalījumiem).
	3. Katru dienu veikt rotaļlietu mazgāšanu, izmantojot mazgāšanas līdzekļus. Iestādē neizmantot mīkstās un citas rotaļlietas, kuras nav iespējams mazgāt, kā arī nenest uz Iestādi rotaļlietas no mājām. Rotaļlietu dezinfekcija nav pieļaujama.
	4. Ierobežot tekstilizstrādājumu kā, piemēram, tepiķi, spilveni u.tml. izmantošanu bērnu rotaļu zonā.
	5. Regulāri vēdināt telpas vai nodrošināt labu mehānisko ventilāciju.
	6. Regulāri veic telpu uzkopšanu. Ģērbtuvju mitro uzkopšanu veic pēc bērnu ierašanās un pēc atgriešanās no pastaigas. Tualetes telpu mitro uzkopšanu veic vismaz reizi 3 stundās.
3. **Noslēguma jautājums**
	1. Laikus iepazīstina vecākus un darbiniekus ar Rīkojumu, izvietojot Iestādes vestibilā redzamā vietā un Iestādes timekļu vietnē: www.zvanins.riga.lv

Vadītāja S. Gimburževska